  Туспуктэм: fsrussia.ru (Юлия Комарова) Майя Бывальцева Глазкарын вордскем Елизавета Туктамышева фигурной нискыланъя Россилэн Гран-при сериезлэн йылпумъясь куатетӥ люкетаз нырысетӥ инты басьтӥз. Ӵошатсконъёс 23-27 шуркынмонэ Пермьын ортчизы. Вакчи программаяз фигуристка кӧня ке янгышъёс лэсьтӥз но Софья Муравьёвалы ог 3 балл келяз. Произвольной программаын спортсменка вань секыт элементъёссэ умой быдэстӥз, туж мылкыдо нискылаз но вожвылъяськисьсэ ортчыны быгатӥз. Огъя одӥг баллэсь ӧжыт висэн Туктамышева зарни медаль утӥз. Елизавета 239,94 балл басьтӥз, Софья Муравьёва – 239,15, куинетӥ интыын 218,86 баллэн Алина Горбачёва. Ватсалом, ньылетӥ люкетын Москваын Елизавета Туктамышева озьы ик нырысетӥ инты басьтӥз, соку солы 234,63 балл пуктӥзы. Гран-при серилэн финалэз 2023-тӥ арын южтолэзь кутсконын Сочиын ортчоз. Тегъёс: Глазкар Спорт фигурнойнискылан ЛизаТуктамышева  